1 Mono Polo, ntumwa ya Kristu Yezu na nsiku ya Nzambi, Ngulusi na beto mpi ya Kristu Yezu, kivuvu na beto,+2 mono ke sonikila Timoteo,*+ mwana na mono ya kieleka+ na lukwikilu:Ntima ya mbote ya nene, mawa, mpi ngemba ya Nzambi, Tata na beto mpi ya Kristu Yezu Mfumu na beto kuvanda ti nge.3 Mutindu mono siamisaka nge na kubikala na Efezo ntangu mono zolaka kukwenda na Masedonia, mono ke sala mutindu mosi ntangu yai, sambu nge songa bantu ya nkaka nde bo longa ve malongi ya nkaka,4 mpi bo tula ve dikebi na masolo ya luvunu+ mpi na bandonga ya ba-nkaka. Mambu ya mutindu yai ke basisaka ve ata kima mosi ya mfunu,+ kansi yo ke basisaka kaka bangindu ya mpamba-mpamba na kisika ya kupesa kima mosi ya me katuka na Nzambi yina lenda kumisa lukwikilu ngolo.5 Ya kieleka, lukanu ya mambu* yai kele nde beto vanda ti zola+ ya me katuka na ntima ya bunkete, na kansansa ya mbote mpi na lukwikilu+ ya kukonda luvunu.6 Sambu bo buyaka mambu yai, bantu ya nkaka me kudikotisaka na bituba-tuba ya kukonda mfunu.+7 Bo ke zolaka kuvanda balongi+ ya nsiku, kansi bo ke bakisaka ve mambu yina bo ke tubaka mpi mambu yina bo ke dindamanaka ngolo sambu na yo.8 Beto me zaba nde Nsiku kele mbote kana muntu ke sadila yo mbote;*9 beto ke zaba nde bo ke basisaka ve nsiku sambu na muntu ya lunungu, kansi sambu na bantu yina ke fwaka nsiku+ mpi bankolami, bantu yina ke vwezaka Nzambi mpi bansumuki, bantu ya kukonda kwikama* mpi bantu ya ke vwezaka mambu ya santu, bantu ya ke fwaka batata mpi bantu ya ke fwaka bamama, bantu ya ke fwaka bantu,10 bantu ya ke salaka pite,* babakala yina ke lalaka ti babakala,* bantu yina ke kangaka bantu na ngolo, bantu ya luvunu, bantu ya ke diaka ndefi ya luvunu, mpi konso kima ya nkaka yina ke wakana ve ti malongi ya mbote,*+11 na kuwakana ti nsangu ya mbote ya nkembo ya Nzambi ya kiese, yina yandi pesaka mono.+12 Mono ke pesa ntonda na Kristu Yezu Mfumu na beto, yina pesaka mono ngolo, sambu yandi monaka mono ya kwikama na mutindu yandi pesaka mono kisalu,+13 ata mono vandaka ntete muntu ya ke vwezaka, ya ke monisaka bantu mpasi mpi ya kukonda luzitu.+ Ata mpidina, yandi wilaka mono mawa sambu mono vandaka kusala mambu kukonda kuzaba mpi kukonda lukwikilu.14 Kansi Mfumu na beto monisilaka mono ntima ya mbote mingi kibeni mpi mono kele ti lukwikilu mpi zola yina kele na Kristu Yezu.15 Mambu yai me fwana nde bo tudila yo ntima mpi bo ndima yo kibeni: Kristu Yezu kwisaka na nsi-ntoto sambu na kugulusa bansumuki.+ Na kati na bo, mono kele muntu ya ntete.+16 Ata mpidina, yandi wilaka mono mawa sambu na nzila na mono muntu yina kele mbandu ya nene, Kristu Yezu kumonisa ntima ya nda na yandi yonso; yandi kumisaka mono mbandu sambu na bantu yina ta kwikila na yandi sambu na kubaka luzingu ya mvula na mvula.+17 Ntangu yai, lukumu mpi nkembo kuvanda mvula na mvula na Ntotila ya kukonda nsuka,+ yina ke polaka ve,+ yina ke monanaka ve,+ Nzambi mosi kaka.+ Amen.18 Mwana na mono Timoteo, mono ke pesa nge ntuma* yai na kuwakana ti bambikudulu yina bo tubaka sambu na nge, sambu na nzila na yo nge landa kunwana bitumba ya mbote,+19 tanina lukwikilu mpi kansansa ya mbote,+ yina bantu ya nkaka me losaka, ebuna lukwikilu na bo me bebaka bonso maswa yina me beba.20 Imeneo+ ti Alesandre kele na kati ya bantu yina, mpi mono me pesaka bo na maboko ya Satana+ sambu ndola kulonga bo na kuvweza ve Nzambi.
kon_Latn